Paano Mag-move on? Kim Derla Ang tanging hiling ko lang kung sakaling matapos mong basahin ito ay ang pagbibigay ng feedback sa akin sa Twitter @imtheweirdapple o sa Instagram, @theweirdapple o maaaring sa Facebook, Ang aklat na ito ay para sa mga taong naging parte ng makabuluhang buhay- manunulat ko noong 2016. Ang bersyon na ito ay ARC na limitado sa unang mga kabanata lamang pero ang mga kabanata na ito ay tiyak na mangingiliti sa inyong mga puso. Promise! Kung nagustuhan mo ito, maaaring ka nang magpa-reserve sa akin ng kopya ng librong ito na mas advance kumpara sa iba. Send me your message/inquiry sa Not less than 150php lang ito. Pag-usapan natin ang ibang detalye, soon! 'Wag solohin ang kilig! Maaring ibahagi sa iba ang link ng freebie na ito.
Dedication Ang librong ito ay para sa mga taong nais nang maka-move on.
Disclaimer Una sa lahat, mahirap mag-move on. Walang konkretong paraan na masusunod para mag-move on. Ang mga nakasulat sa aklat na ito ay mga bagay na pwede mong i- consider. At the end of the day, nasa iyo ang choice kung ano ang pipiliin mong paraan para makalimot. Sana 'wag sa harsh na paraan. Remember, there is more to life, than dwelling on your broken heartedness.
Mga Nilalaman Ano ang pag-ibig? May forever ba? Tama bang maghintay? Masama bang mag-assume? Sa mahal mo o sa mahal ka? Ano ang This-is-it! Feeling? Totoo bang may na fall out of love? Where do broken hearts go? Kailangan ba ng closure? Paano nga ba mag-move on?
Acknowledgements Lahat ng tao may dark moments sa buhay. Sa dark moments ng buhay ko, naisip kong magsulat ng librong maaari makatulong sa iba para makita ang brighter side ng buhay. Sa patron saints ng buhay ko, San Lorenzo Ruiz at San Pablo, salamat! Kay Carmela Barena, Celine Decano, Lhona Carilo, Stella Marie De Sagun, Anj Umali, at Shane Madrid, salamat sa pagbabahagi ng love stories ninyo. Kay Jhuly Villanueva, salamat sa mga drawing mo. Sadyang binigyan nito ng sigla at kulay ang aking libro. Sa susunod ulit! Kay Bro. Glein Cadiz, SSP, salamat sa pang-unawa, pasensiya, at mahabang encouragement para matapos ang librong ito. Lubos na pasasalamat rin sa mga taong nasa likod ng pagkabuo ng aklat na ito. Sa mga kasamahan ko sa St. Paul College Pasig, salamat sa kwentong pag-ibig ninyo. Sa mga staff sa St. Paul's, para sa pagtanggap sa aklat na ito. Ayaw ko pang maniwala noon, pero salamat pa rin po sa pagkakataon. Sa mga kaibigan ko sa San Lorenzo Ruiz Parish, at Diocese of Antipolo Social Communications Ministry, maraming salamat rin sa friendship.
Foreword When I was with the youth during their annual youth camp, I repetitively overheard their cries and laments about their frustrations on their love life. Napaka-open nila. Ibang-iba sa kapanahunan ko noon. Merong "pinaasa; merong napagod na; merong niloko; and etc. I listened but at times I also gave some piece of advice: "Move On!" But how? I told them that there's a very good book coming out of the market that could surely help them to move on. The book authored by Kim Derla. Who is Kim by the way? Isa sa mga kabataang hinahangaan ko kahit noong nasa San Lorenzo Ruiz Parish pa ako. Ang pinakabatang kasapi ng Biblical apostolate sa parokya. Napaka-enthusiastic, God fearing, talented at laging available. Nakakatuwa na sa murang edad niya ay bakas na ang pagnanais na maglingkod sa Diyos. Sa ngayon mas pinalawak niya ang kanyang apostolate sa pamamagitan ng pagsusulat ng mga libro na nakakatulong sa mga kabataang tulad niya. Ang librong ito, ang pampitong aklat ni Kim. Simple yet interesting. Napakayaman at down to earth at higit sa lahat, nakaugat sa Bibliya. Ika nga, may Espiritwalidad. Kung isa ka sa mga nagtatanong ng "Ano ang pag-ibig?, "May forever ba?" "Tama bang maghintay? ; Masama bang mag-assume?; Sa mahal mo o sa mahal ka?; Totoo bang may na fall out of love?Where do broken hearts go? And how to move on?" Narito na ang lahat ng kasagutan sa tanong mo sa aklat na ito. Maganda rin itong basahin ng mga Youth Ministers at ng mga katekista na nakikilakbay sa mga kabataan. Move on and be blessed! Sr. Erla D. Dalen, CSHT Divine Savior Parish Catechetical Ministry - Head Children's Ministry - Head
Ano ang Pag-ibig? SANDAMAKMAK na eye bags na ang naidulot ng pag-ibig sa mundo. Marami nang hindi nakatulog, hindi nakakain, at nagkaroon ng tigayawat sa ilong. Marami na ring nagpaka- deep tungkol dito. Ano nga ba ang pag-ibig? Sabi nila, love moves in mysterious way. Sa mga bata at sa slam book nila, "Love is like a rosary. It is full of mystery." Ang dami ring malalim na kaisipan tungkol sa tanong na ito. Ang pag-ibig ay hindi lamang salita kundi gawa. Sa iba, isa itong emosyon na nagbibigay ng kakaibang pakiramdam. Pakiramdam na minsan, mahirap ipaliwanag. Marami na rin ang sumubok bigyan ng isang depinisyon ang salitang ito. Subalit, hindi naikahon sa isang kahulugan ang lawak na sakop ng pag-ibig. Tunay ngang nakakapagpanibago ang salitang ito sapagkat napakarami nang nahumaling dito. Para sa'yo, ano ang pag-ibig? Malaya. Kahit iniwan ka niya o kahit nakakulong ka pa sa kanya, ang pag-ibig ay malaya. Mayroon bang patakaran sa pag-ibig? May kailangan bang batas na sundin? May kailangan bang pagdamutan ng salitang ito? Kung ang pag-ibig na tinutukoy ay ang galing sa Diyos, walang pinipili ang pagmamahal ng Diyos. Ito ay malaya. Ito ay tunay at perpekto. Ito lang ang tanging makapagpaparamdam sa iyo ng kaligayahang inaasam ng lahat. Kahit iwan ka pa ng lahat ng tao sa mundo, Diyos lang ang makakapagpasaya sa'yo. Sa iba, may love at first sight, pero nagmahal na ang Diyos kahit wala pang tao sa mundo. Siya ang nagmamahal sa mga tao kahit pa isipin nilang sila ay walang kasama. Ang mga nilalang ng Diyos ay handa niyang palayain mula sa pag-aalinlangan, takot, at pangamba. Ang tanging hinihingi lamang Niya ay ay ang pagtitiwala sa kanya.
Mapagpasensiya. Kahit mainis sa'yo ang lahat ng tao sa mundo, isa lang ang hindi mang-iiwan sa iyo. Masasabi mong tunay ang pag-ibig kung ito ay mapang-unawa. Sinabi ni San Pablo sa kanyang unang sulat sa mga taga-Corinto na, "Love is patient." (1 Corinto 13:4). Hindi ka kailanman mangangamba dahil mararamdaman ang pag-ibig ng Diyos kahit pa sa mga panahong ikaw mismo ay galit na sa sarili mo. Katulad ng maunawaing pagmamahal ng Diyos, nawa ay maipadama mo rin ang walang sawang pagmamahal ng Diyos sa iba. Subukin mong maging mapagpasensiya kahit pa sa mga panahong mahirap, masakit, at walang katiyakan. Galing sa Diyos. Sa ebanghelyo ayon kay San Juan, sinabi ni Hesus na ang pagmamahal sa Diyos at sa ating kapwa ang dalawang pangunahing utos (Juan 13:34). Maaari ka nang magmahal ng iba kung natutunan mo nang mahalin ang Diyos. Sa pagmamahal ng Diyos, mas makikilala mo ang iyong sarili nang higit pa sa inaakala mo. Sa mga panahong uunahin mo ang Diyos, makakatiyak kang uunahin ka rin Niya. Ibinibigay ng Diyos ang tunay na pag-ibig sa tamang panahon, sa tamang lugar, at sa mga taong handa nang makaranas nito. Patuloy na panalangin at dalisay na paghihintay ang susi sa pagkakatagpo sa taong mamahalin habang buhay.
May Forever Ba? MAGKAHAWAK-KAMAY ang kaibigan ko at ang kasintahan niya habang naglalakad sila sa Mall. Syempre, magkasintahan. Hawak kamay dito. Hawak kamay kahit saan. Normal na sa kanila na dalhin ni guy 'yung bag ni girl. Syempre, gentleman. Maya-maya, narinig nila na habang naglalakad sila, may mga batang nasa likod nila at sumisigaw ng... "Walang forever! Magbi-break rin kayo!" Nabigla na lang sila nang marinig nila ito sa mga kabataan na hindi nakakaalam na walong taon na silang magkasintahan. Syempre, natawa na lang sila. Natawa sila sa kawalang pag-asa ng mga batang hindi na naniniwala sa forever na pag-ibig. Naniniwala ka ba sa forever? Maraming kabataan ang nahumaling sa salitang forever. Samantalang dati, hindi naman ito ganoon ka-patok sa media. Siguro, ang salitang "Forever" ay nabigyan na ng bagong konteksto at kahulugan kaya naman kahit 13 years old, nakaka-relate na rin dito. Katulad nga sa kwento ko kanina, pati mga bata nakikisali sa konsepto ng forever. Akala siguro nila, ganoon lang kasimple ang salitang ito. Naging trending na tanong ito nang simulang lagyan ng spices ang simpleng word na forever. May mga pelikula, kanta, at larawang nakaikot sa konsepto ng forever. Para sa mga single, sadyang totoo ang forever - o forever na paghihintay. Mahirap maghintay lalo pa't kung walang kasiguraduhan ang hihintayin. Tiyak, sa haba ng proseso, darating sa puntong may pagsuko. Subalit, may forever naman na assurance kay God. At kahit gaano kahabang paghihintay pa ang maranasan, tiyak na ang makakatuluyan ay God's gift. Para sa mga may kasintahan, may forever para sa kanila. Alam ng mga ito na hangga't totoo ang kanilang pagmamahal, sila ay makakaranas ng forever. May forever sa relasyon nila kung hahayaan nilang ang Diyos ang mamamagitan sa gitna nila. Ibang klaseng forever rin ang kayang ibigay ni Lord para sa kanila.
Sa lahat ng mga forever, ang forever na galing kay Lord ang siyang tunay at pangmatagalan. Ang forever love na galing kay Lord ang siyang walang kaparis. Ito ang pag-ibig na kailanman ay hindi ka ipagpapalit. Uri ng Forever Ang daming naaadik sa tanong na, "May forever ba?" Nakakasawa mang pakinggan, pero wala tayong magagawa kundi pag-isipan ang ganitong tanong. Minsan nga, ito na ang tanong ng mga estudyante sa mga teacher nila sa unang araw pa lang ng pasukan. Nasabi ko 'to kasi naitanong na rin sa akin ito ng aking estudyante. "Ma'am, naniniwala ka ba sa forever?" tanong nito. Kunwari na-shock ako, o kaya nagulat. Nginitian ko na lang siya, sabay sagot, "Depende." Kung sumagot kasi ako ng YES or NO, pareho silang magbibigay ng violent reactions. Para tapos ang usapan, depende. Nasabi ko na depende, kasi hindi naman noun ang forever na may standard na answer na YES or NO. Anong uri ba ng forever ang tinutukoy? Forever na happiness? Forever na paghihirap? Forever na love life, or forever strong sa career? Ang daming pwedeng kaakibat na parirala ang tanong na forever. Walang forever na paghihirap. Siguro, naranasan mo nang maipit sa traffic. Isa ang mabigat na daloy na traffic sa sumisira ng schedule at time table ko. Paano ba naman kasi, araw-araw akong lumuluwas mula sa Rizal papuntang Pasig. Kaya naman ng isang oras 'yung byahe, pero dahil traffic nga, nagiging dalawa o tatlong oras. Isang umaga, alas-singko naman ako nakaalis sa bahay. Pero, kahit anong aga ata ako umalis, sadyang may mabigat na daloy ng trapiko kapag nagkaroon ng aberya sa C5. Ito 'yung Circumferential Road na nagdurugtong sa mga lugar sa Metro Manila, isa na rito ang Pasig. Alas-sais na pero wala pa ako sa school. Alas-syete pa naman ang pasok ko, pero gusto kong dumarating ng alas-sais para maging productive. Dahil ayaw kong ma-late, naglakad na lang ako simula sa Mercedes hanggang Kapasigan (roughly 3 kilometers ito). Late ako ng kalahating oras (dahil ang bagal kong maglakad) pero isa lang ang napagtanto ko - natapos rin ang paghihirap sa paglalakad ko.
Kahit umaga palang haggard na, nagtiwala ako na makakaraos rin ako. Nagtiwala akong makakarating din naman ako sa pupuntahan ko. Pinalakas ako ni Lord. Hindi niya ako hinayaang ma-bad trip at magsalita ng kung anu-ano. May oras kasing ang dami kong issue sa buhay. Pero, ang araw na ito'y kakaiba. Naramdaman ko ang grasya ng Panginoon. Walang forever na paghihirap dahil pinapalakas tayo ng Diyos araw-araw. Sabi nga ni San Pablo, "I can do all thing through Christ who strengthens me," (Philippians 4:13). Lahat naman ng paghihirap, may katapusan. Normal lang na mahirapan dala ng iba't ibang pagsubok sa buhay. Kaya naman, gawin mong normal na gawain ang pagharap sa mga paghihirap na ito. Lumaban ka at patunayan mo na kaya mo ang lahat dahil may lakas kang galing kay Kristo. Sa paghihirap, lalo nating nakikilala ang Diyos. Sa paghihirap, gumagawa ang Diyos ng paraan para maging maayos ang mga susunod na mangyayari sa buhay mo. Walang forever na kahirapan. Darating 'yung araw na malalampasan mo ang bawat pagsubok sa buhay with flying colors. Maiisip mo rin (minsan matatawa ka pa) na ang babaw mo noong panahong bigo ka. At the end of the day, makakayanan mo lahat. Walang forever na paghihirap. Makaka-move on ka rin mula sa paghihirap dahil hinahasa ka ng Diyos na maging mas matatag na bersyon ng sarili mo. Makakalimot ka rin at mapaglalabanan ang mga sakit sa buhay na dumudurog sa iyo. May Forever na Happiness May forever na happiness dahil kasama mo si Lord. Basahin ang Matthew 6:33: "Kaya hanapin muna ninyo ang kaharian at katarungan ng Diyos at ibibigay rin sa inyo ang lahat ng ito." Hanapin mo ang bagay na gusto niyang mangyari sa'yo. Balang araw, mararamdaman mo ang forever na hinahanap mo. Estudyante ka ba? Mag-aral kang mabuti dahil iyan ang magiging tulay ng forever na kasiyahan mo. Nagtatrabaho? Humanap ka ng bagay na gusto mong gawin at alam mong magiging masaya at makaka-bless ka sa iba. Kahit hindi ka masaya sa trabaho mo
ngayon, darating ang panahon na magagawa mo rin ang mga bagay na talagang nais mong gawin. Tandaan mo lang na i-glorify si God sa bawat bagay na gagawin mo at tiyak na may forever happiness para sa iyo. Siguro, hindi mo pa maunawaan 'yung mga bagay- bagay na ito, pero balang araw, maiintindihan mo rin ang bawat pangyayari sa iyong buhay. Lagi ring tatandaan na ang mga gawain, kapag inialay kay Lord, ay tiyak magiging daan para sa inaasam mong kasiyahan. Forever na broken hearted? Basahin mo ang Psalm 34:18. God heals the brokenhearted. Brokenheartedness. Ito 'yung pakiramdam na kahit anong gawin mo, kahit anong gawin niya, hindi talaga kayo para sa isa't isa, kaya naman mas mabuting maghiwalay na lang. Applicable 'to sa halos lahat ng aspeto ng buhay, mapa-tao, pagkain, o pangarap. May panahong pakiramdam mo, wasak na wasak na 'yung puso mo. 'Yung tipong ayaw mo na lang makaramdam at gusto mo manhid ka na lang. Ang hirap, no? 'Wag kang mag-alala, kasi tanging ang Diyos lang ang magpapadama sa iyo ng totoong pagmamahal. Kahit na pakiramdam mo, broken hearted ka, hihilumin ng Diyos ang puso mo. Broken hearted sa pamilya? Trabaho? Kaibigan? Kasintahan? 'Wag kang mag-alala kasi pagagalingin ka Niya. Kung sa pag-ibig sa ibang tao ka naman broken- hearted, 'wag kang mag-alala, ibibigay naman ng Diyos 'yung taong better at tatanggapin ka nang husto. Ilaan mo ang iyong oras sa pagdarasal at pagbuo ng isang matatag na relasyon sa Diyos at tiyak na makakamit mong muli ang buo at malusog mong puso. Pagagalingin ng Diyos ang mga sugat na naidulot ng mundo sa puso mo. Tunay nga, God heals the brokenhearted. Kailangan mo ba ng forever na magmamahal sa iyo? Basahin mo ang John 3:16! Sa sobrang pagmamahal ng Diyos sa atin, ibinigay niya ang kanyang bugtong na anak niya. May Hesus na lubos na nagmamahal sa iyo kaya inialay Niya ang kanyang buhay para sa atin. Huwag na huwag mong iisiping nag-iisa ka at walang nag-aalala para sa iyo. Gumagamit ang Diyos ng instrument o ng mga tao para maiparamdam Niya ang
pagmamahal sa'yo. Hinding-hindi ka nag-iisa. Minsan, naitutuon lang natin ang atensyon natin sa isang tao kaya hindi natin maramdaman iba pang mga taong ginagamit na instrumento ng Diyos para pasayahin ka. Hindi baduy ang konsepto ng forever na ito. Sa panahong wala ka nang mapuntahan, tumingin ka sa itaas. Hinga ka nang malalim. Ialay mo kay Lord, ang lahat ng mga problema mo. Magiging ayos ka rin. Sa madaling salita, tayo naman ang nagbibigay ng buhay sa tanong na "May forever ba?" Nasa atin kung ano ang sagot sa tanong na ito. Nakasalalay sa atin kung paano natin ipagkakait o ibabahagi ang salitang ito sa iba. Ang pag-ibig ay walang hanggan. Sinabi ni San Pablo sa mga taga-Corinto, "Love will never end." Kung paanong ibinigay ng Diyos ay pag-ibig noon, walang nagbago sa emosyon na ito hangang ngayon. Ito ay mararamdaman magpakailanman dahil ang Diyos ay mapagmahal. Gumagamit siya ng mga taong magpaparamdam ng pagmamahal niya para sa iyo. Binibigyan ka niya ng karanasang makakapagpaniwala sa iyo na isa ka sa mga taong lubos niyang minamahal. Tunay at walang hanggan. May Forever... May forever kahit ngayon ay nahihirapan kang mag-move on. May forever kahit hindi ka mahal ng mahal mo. May forever kahit pinapaasa ka lang niya at umaasa ka naman. May forever kahit ngayon ay hindi ka pa tapos sa iyong mga desisyon. May forever sa pagmamahal ng Diyos. Sa kanya lang mararamdaman ang namumukod- tanging klase ng forever na hinahanap ng tao. Handa ka na bang maramdaman ang forever love ni Lord? Simulan mo nang magkaroon ng isang personal relationship sa Kanya sa pamamagitan ng palagiang pagdarasal, pagsisimba, at pagsunod sa mga utos Niya.
Tama bang maghintay? MAY KASINTAHAN 'yung friend ko. Ngayon, itong si guy nakipaghiwalay sa girl. Sabi pa ni guy sa girl, "Hintayin mo ako." Mala-teleserye ang drama ng ganitong linya, pero naghintay naman si girl. Kung sa fast food chain, siya 'yung nagsabing, "I'm willing to wait." Syempre, alang-alang sa pag-ibig, lahat hahamakin. Lahat hihintayin. Laging willing to adjust. Open to suggestions at iba pa. Naghintay si girl, only to find out na may iba na pala si guy. Disappointing? Yes. Sobra. Syempre, sa mga mata ni girl, walang mali sa pag-ibig, kaya kahit dalawang taon na silang magkalayo, naghihintay pa rin si girl ng tamang panahon. Pilit niyang inunawa ang sinabi ni guy. Ang sweet isipin, hindi ba? Nakaka-relate ka ba? May nagpahintay na ba sa'yo? Siguro, normal lang talagang maghintay, ano? Sa bawat gawain kasi natin, nariyan 'yung mga pagkakataon na wala tayong ibang magagawa kundi maghintay. Minsan, sinamahan ko 'yung lola kong magpacheck-up sa doctor. Maaga kaming pumunta, 8:45 palang nandun na kami sa clinic kahit alas-diyes pa yung dating nung doctor. Ayaw kasi ng lola kong maghintay nang matagal. Ayaw nga naming maghintay nang matagal kaya pinilit naming mauna sa clinic. Pero, kahit sa'ng banda pa rin tingnan, naghintay pa rin kami. Hinintay naming dumating 'yung doktor. Habang naghihintay, bumili muna ako ng grapes sa kalapit na grocery. Isang item lang ang bibilhin ko, kaya akala ko hindi ako maghihintay, mali pala ako. Ang haba ng pila ng mga bumibili. Marami pa nga silang binili kesa sa akin. Naghintay pa rin ako. Bumili naman ako ng snacks para sa lola ko sa fast food chain na malapit sa grocery. Isa lang 'yung bibilhin ko, pero naghintay pa rin ako. Kahit anong iwas mo sa paghihintay, darating at darating pa rin talaga sa punto na wala kang magagawa kundi sumunod na lang rito. Wala kang choice, minsan. Kailangang
sumabay sa agos ng panahon. 'Yung computer ko nga, alam yata na nagmamadali ako kaya lalong bumagal 'yung mga programs. Lahat loading. Sobrang lakas niyang mang- asar. Balik sa kwento ko kanina. Akala ko matatapos na 'yung pagpapacheck up namin nang magpaalam na kami sa doctor. Hindi pa pala. Kailangan pa kasing magpa- laboratory ni lola. 1 hour to 45 minutes 'yung kailangang hintayin bago makuha 'yung resulta. Sulit naman 'yung paghihintay kasi maganda naman 'yung resulta. Ang realization ko lang sa araw na iyon: Walang masama sa paghihintay. Natural na lang siguro 'to. Ganun na rin sa paghihintay para sa plano ni Lord sa atin. Kahit gaano katagal, kahit gaano kaimposible, meron at meron pa ring mangyayari. Tiwala lang kahit ang daming ups and downs. Tiwala pa rin kahit may laro ang buhay na pinangalanang ubusang pasensya. Siguro, ganoon tayo hinuhubog upang lalong maging handa. Waiting for God's Plans Noong 2012, nauso ang pagpa-publish ng libro mula sa Wattpad. Nagsusulat na ako nang mga panahong 'yon, pero hindi pa pinapalad na maging isa sa published books na makikita sa bookstores ang mga kwento ko. Nakakalungkot, kasi kasing-edad at kasabayan ko rin naman sila, pero bakit 'yung kwento nila, libro na? Ang akin, hindi pa. Nakakalungkot talaga. Down na down ako noon. Feeling worthless rin kasi marami akong hinahanap na kulang. Sa awa ng Diyos, nananatili na lang ka-emo-han ang alaala na 'yon. Nakapagpublish ako ng una kong book after a year. Hindi na masama dahil nagtatatalon ako sa tuwa nang mabasa ang isang acceptance letter sa e-mail. Napatanong ako, "Ito na ba 'yung God's time?" Sobrang worth the wait kasi. Nagtatatalon ako sa tuwa nang mabasa ko 'yung e-mail sa akin ng publisher. Isang buwan ako nag-edit ng buong giliw! Sobrang ang dami kong happy hormones ng mga oras na iyon. Sabi nga sa Jeremiah 29:11, God knows the plan for you, plans not to harm you, but to give you hope in the future. Ito ang pinakamagandang pangako sa atin ni Lord - na sa lahat ng paghihintay, may nakatagong surprise si Lord.
Ito ang isa sa mga nakakabighaning pangako sa atin ng Diyos. Tunay ngang sa kabila ng paghihirap ay darating ang panahon na masasabi natin sa ating sarili na, "Kaya ko pala." May plano tayo, pero may plano ang Diyos. Higit niyang nalalaman ang nakabubuti sa atin. Sa mga panahong gusto mo nang sumuko, tandaan mo lang ang pangako na sinabi niya ayon sa aklat ni Jeremias. Waiting for Someone Kung naghihintay ka sa tamang tao para sa iyo, keep the faith, kapatid. Alam mo bang darating talaga ang tamang tao sa tamang panahon. Tamang panahon at tamang tao, pareho silang ibibigay ni Lord para sa iyo. Maaaring hindi pa ngayon, pero hintay lang. Tunay na mahalaga ang paghihintay dahil mas natututuhan nating maging handa sa isang malaking regalo at sorpresang ibibigay ni Lord. Magtiwala ka sa kanya dahil hindi matatapos ang araw na hindi ka niya bibigyan ng pag-asa. Nasa kanya palagi ang solusyon na mapapasabi ka na lang na "worth it!" ang lahat ng paghihintay mo. Basahin mo 'yung Ecclesiastes 3:1a, "There is a given time in everytihng." May perfect time si Lord para sa lahat. May tamang oras para magmahal. May tamang oras para maging malaya. May tamang oras para umamin. May tamang oras para panindigan ang mga bagay at prinsipyong nais mo. Minsan mainam maghintay dahil sa panahong ito, pinapatibay tayo. Nagiging mas matatag tayo. Nag-i-improve tayo bilang isang tao. Sa pinagdadaanan natin habang tayo ay naghihintay, nagiging deserving tayo sa bagay na hinihintay natin. Sabi nga nila, it's not about the destination, it's about the journey. Sa paglalakbay marami pa tayong nakakasalamuhang tao. Sa mga taong ito, may natututunan tayong mga bagay na maaaring hindi pa natin nalalaman noon. Wrong Timing, bes 'Wag kang maghintay lalo na kung ikaw lang ang nakakaalam na naghihintay ka. What if hindi pala niya alam na naghihintay ka? Eh 'di one-sided love affair lang pala ang drama mo. Syempre, kung maghihintay ka, siguraduhin mong may hihintayin ka rin. Higit sa lahat, siguraduhin mong patuloy ang panalangin mo para sa tamang tao.
Paalala, kung sakaling ikaw naman ang magpapahintay, siguraduhin mong consistent, committed, at loyal kang tao. 'Wag mong alisin sa isip at puso mo na may taong naghihintay para sa iyo. 'Yung tipong kahit anong klaseng happiness pa ang dumating, dapat loyal ka pa rin. Dahil ang bagay na pinaghihirapan, masarap makamtan. Tama nga bang maghintay? Minsan, ang relasyon natin sa ibang tao ay hindi defined. Malabo. Puro na lang pagpapaasa. Kung ikaw ang nasa kalagayan ni girl na pinaghintay ng kasintahan, gagayahin mo ba ang ginawa niya? Maghihintay ka rin ba? Ang paghihintay ay pag-asa kay Lord. Wala kang ibang aasahan kundi ang grasya niya. Mag-alay ka ng panalangin para sa mga bagay na nais mong makamit sa tamang panahon. Mag-alay ka ng panalangin sa taong noon mo pa ipinapanalangin. Lagi ring tandaan na ang paghihintay ay nilalakipan rin ng paggawa. Kung alam mong may kailangan kang gawin, simulan mo na. Hindi naman nahuhulog basta-basta ang mga bagay (minsan tao) na gusto natin. Pinaghihirapan din 'yan. Sa patuloy na pagdarasal at pagtitiwala, tiyak na makakamit mo rin ang iyong ninanais at kinakailangan. Maaaring hindi pa ngayon, subalit darating rin ito sa tamang panahon. Marami na ang nakapagpatunay kung paano kumilos ang Panginoon. Ikaw, isa ka rin sa mga taong pinagkakalooban niya ng mga biyayang kinakailangan mo. Ngayon, tama bang maghintay? Oo at hindi. Oo, kung iaasa mo sa Diyos ang lahat. Hindi ito tama kung patuloy ka lang magpapakatanga sa wala.
Para mabasa ang susunod pang hugot moments ng aklat na ito, magpadala lang ng mensahe sa Mabibigyan ng maraming freebies at pagpapala ang mga nagpapa-reserve nang maaga. If ayaw mo namang basahin na, pwedeng i-share mo na lang ang freebie na ito sa iba, lalo pa sa mga kaibigan mong ayaw pang mag- move on. Let's talk! Facebook: twitter: @imtheweirdapple Instagram: @theweirdapple e-mail: